OpenLLM-France/wikimedia huggingface dataset:
# Undrið FF

L'Undrið FF, o Undrið Fótbóltsfelag, és un club de futbol feroès de la ciutat de Tórshavn. El club va ser fundat el 18 de gener del 2006 amb el nom d'Undri FF, el que el converteix en el club més jove de la Federació de Futbol de les Illes Fèroe. Juga a l'estadi inferior de Gundadalur (el Niðari vøllur).

## Història

El club deu el seu nom al primer patrocinador que va tenir, l'empresa islandesa productora de sabó Undri, que significa "meravella". En feroès significa el mateix, però s'hi afegeix l'article definit quedant Undrið. Tanmateix la pronúncia no varia. Des de la temporada 2010 el club es diu oficialment Undrið.
La idea de crear un nou equip de futbol va començar amb una festa d'aniversari el 2005. A la temporada 2010, l'equip va perdre la final de la 3. Deild (la 4a divisió feroesa) davant el B36, tot i que va acabar aconseguint l'ascens a la 2. Deild (la 3a divisió feroesa). Aquell mateix any el club també va anunciar el fitxatge de Rúni Elttør i Høgni Joensen, tots dos antics futbolistes feroesos de primer nivell, com a entrenadors de l'equip per a la temporada 2011.
La temporada 2019 va quedar 8è de la 2. Deild, a només dos punts del descens.

## Palmarès

* 3. Deild
** 2010 (finalista)
** 2017 (campió)

## Referències

* 1 2 «Undrid FF Tórshavn» (en anglès). GSA - Global Sports Archive. [Consulta: 8 gener 2020].
* ↑ «Undrid FF Tórshavn» (en anglès). Soccerway. [Consulta: 8 gener 2020].
* ↑ «2. Deild» (en anglès). soccerway.com. [Consulta: 8 gener 2020]. «Resultats de la 3a Divisió feroesa»

## Vegeu també

* Futbol a les Illes Fèroe.
# Manuel María Sierra y Moya

Manuel María Sierra y Moya (Cadis, 7 de juny de 1799 -Madrid, 18 d'abril de 1866) va ser hisendat i polític espanyol. Oficial d'Hisenda, era sotssecretari quan va cobrir el Ministeri d'Hisenda amb caràcter interí al febrer i abril de 1846 durant el segon govern de Francisco Javier de Istúriz. Va ser senador vitalici des de 1863.

## Referències

* ↑ Fitxa del Senat
# Umbita

La umbita és un mineral de la classe dels silicats. Rep el seu nom del llac Umb, que es troba uns 20 km a l'est de la zona on es va descobrir el mineral.

## Característiques

La umbita és un silicat de fórmula química K₂ZrSi₃O$_9$·H₂O. Va ser aprovada com a espècie vàlida per l'Associació Mineralògica Internacional l'any 1982. Cristal·litza en el sistema ortoròmbic, en forma de cristalls aplanats en {010} de fins a 1 mil·límetre. La seva duresa a l'escala de Mohs és 4,5.
Segons la classificació de Nickel-Strunz, la umbita pertany a «09.DG - Inosilicats amb 3 cadenes senzilles i múltiples periòdiques» juntament amb els següents minerals: bustamita, ferrobustamita, pectolita, serandita, wol·lastonita, wol·lastonita-1A, cascandita, plombierita, clinotobermorita, riversideïta, tobermorita, foshagita, jennita, paraumbita, sørensenita, xonotlita, hil·lebrandita, zorita, chivruaïta, haineaultita, epididimita, eudidimita, elpidita, fenaksita, litidionita, manaksita, tinaksita, tokkoïta, senkevichita, canasita, fluorcanasita, miserita, frankamenita, charoïta, yuksporita i eveslogita.

## Formació i jaciments

Va ser descoberta l'any 1982 a la vall del riu Vuonnemiok, al massís de Khibini, a la península de Kola (óblast de Múrmansk, Rússia). També ha estat trobada a altres indrets del massís de Khibini i del massís de Lovozero. Sol trobar-se associada a altres minerals com: kostylevita, wadeïta, eudialita, feldespat potàssic i aegirina.

## Referències

* ↑ «Umbite» (en anglès). Mindat. [Consulta: 11 agost 2016].
* 1 2 «Umbite» (en anglès). Handbook of Mineralogy. [Consulta: 11 agost 2016].
# Pierre Ruby

Pierre Ruby (Bron, 4 de setembre de 1932 - Chambray-lès-Tours, 27 de maig de 2023) fou un ciclista francès, que fou professional des del 1955 fins al 1964.

## Palmarès

* 1955
** 1r a Prévange
* 1958
** 1r a Périgueux
* 1960
** 1r a Decize
* 1961
** 1r al Tour de Corrèze
* 1962
** 1r al Circuit de la Vienne

### Resultats al Tour de França

* 1955. 62è de la Classificació general
* 1957. 41è de la Classificació general
* 1960. 53è de la Classificació general
* 1961. Fora de temps (2a etapa)
* 1962. Fora de temps (12a etapa)

### Resultats a la Volta a Espanya

* 1959. Abandona

## Enllaços externs

* Fitxa a sitiodeciclismo.net
* Fitxa a cyclebase.nl Arxivat 2014-07-14 a Wayback Machine.
* Fitxa a museociclismo.it
# Construcció del Puig de les Forques

La Construcció del Puig de les Forques, abans del Puig d'Espills, és una construcció medieval, per ventura una torre de guaita, del límit del terme comunal de Banyuls de la Marenda, a la comarca del Rosselló (Catalunya del Nord) amb el terme municipal de Rabós, de l'Alt Empordà. És probablement contemporani de les altres torres i castells de guaita de la regió.
Les seves restes són prop i al sud-est del Pic de Sallfort i del punt de trobada dels termes comunals de Argelers de la Marenda, Banyuls de la Marenda, de la comarca del Rosselló, i Rabós, de la de l'Alt Empordà. És, però, totalment dins de la comuna de Banyuls.

## Història

No és un castell gens documentat, ja que el primer esment que hi ha fa referència segura data del 1643. S'ha conjecturat si és el mateix Casteralilio que apareix en textos del 1016 i 1019, però segons Badia el document on apareix aquest topònim es refereix a Sant Martí de Valmala, a Llançà, lloc massa allunyat perquè s'hi pugui establir relació.
Les romanalles consisteixen en un gran claper format per les pedres caigudes dels murs. Les restes dels fonaments de l'edifici són sota aquest munt de ruïnes, entre les quals es pot veure fragments de fonaments i de murs, sobretot als extrems del claper.

## Bibliografia

* Becat, Joan; Ponsich, Pere; Gual, Raimon. «Argelers i Banyuls de la Marenda». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Badia i Homs, Joan; Carreras i Vigorós, Enric. «Banyuls de la Marenda: Castell de Serradillo». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ El Castell Serradillo en els ortofotomapes de l'IGN
* ↑ Badia i Carreras, 1993.
# Shigeharu Ueki

Shigeharu Ueki (japonès: 植木繁晴) (Kawasaki, 13 de setembre de 1954 - Maebashi, 11 d'abril de 2024) va ser un futbolista japonès. Shigeharu Ueki va disputar 1 partits amb la selecció japonesa.

## Referències

* ↑ 日本放送協会. «Ｊ２ザスパ元監督の植木繁晴さん死去｜NHK 群馬県のニュース». [Consulta: 13 abril 2024].

## Enllaços externs

* National Football Teams
* Japan National Football Team Database
# Maria Mitchell

* No s'ha de confondre amb Mary Ann Mitchell.
Maria Mitchell (Nantucket, Massachusetts, 1 d'agost de 1818-Lynn, Massachusetts, 28 de juny de 1889) va ser una astrònoma estatunidenca.

## Trajectòria

L'any 1847 va descobrir amb un telescopi un cometa que seria conegut com a Miss Mitchell's Comet (C/1847 T1, segons la designació moderna). Va rebre una medalla d'or atorgada pel rei Frederic VI de Dinamarca pel seu descobriment; la medalla deia: «No en va veiem la creació i l'augment de les estrelles». Mitchell va ser la primera dona americana que es va dedicar professionalment a l'astronomia.
El dia 1 d'agost de 2013, Google li dedicà el seu doodle per celebrar el seu 195è aniversari.

## Descobriment del cometa Miss Mitchell

Usant un telescopi, va descobrir el Miss Mitchell's Comet (Cometa 1874 VI, segons la nova designació C/1847 T1) l'1 d'octubre de 1847 a les 22:30. Mitchell va publicar un avís del seu descobriment, sota el nom del seu pare, a la revista Silliman's Journal el mes de gener de 1848. El mes següent, va presentar els càlculs de l'òrbita del cometa, assegurant així que ella n'era la descobridora original.
Alguns anys abans, el rei Frederic VI de Dinamarca havia establert premis de medalla d'or a cada descobridor d'un "cometa telescòpic" (massa feble per ser observat a ull nu). El premi s'havia d'entregar al primer descobridor de cadascun d'aquests cometes. Maria Mitchell va guanyar un d'aquests premis i això li va comportar fama mundial, ja que les úniques dones que prèviament havien descobert un d'aquests cometes eren les astrònomes Caroline Herschel i Maria Margarethe Kirch. El seu descobriment i reconeixement per part del govern danès va legitimar l'astronomia americana a Europa.
Hi va haver una qüestió temporal de prioritat perquè Francesco de Vico havia descobert de manera independent el mateix cometa dos dies més tard, però havia informat a les autoritats europees abans. Tot i això, es va resoldre a favor de Mitchell. El premi va ser entregat l'any 1848 pel nou rei Cristià VIII.

## Referències

* ↑ «Maria Mitchell» (en anglès). Encyclopaedia Britannica, 24-06-2023. [Consulta: 7 juliol 2023].
* ↑ «Maria Mitchell (1818-1889)». National Women's History Museum. Arxivat de l'original el 21 de desembre 2015. [Consulta: 1r novembre 2012].
* ↑ «Maria Mitchell Discovers a Comet». This Month in Physics History. American Physical Society. [Consulta: 1r novembre 2012].
* ↑ Google Doodle finder http://www.google.cat/doodles/finder%5BEnllaç+no+actiu%5D
* ↑ Hubbard, Miss Louisa Maria, (8 March 1836–25 Nov. 1906). Oxford University Press, 2007-12-01.
* ↑ 1963-, Bergland, Renée L.,. Maria Mitchell and the sexing of science : an astronomer among the American romantics. Boston: Beacon Press, 2008. ISBN 9780807021422.
* ↑ «Maria Mitchell Association» (en anglès).
# Universitat Northwestern

La Universitat Northwestern (anglès: Northwestern University) és una de les institucions educatives privades més prestigioses dels Estats Units d'Amèrica. La universitat està localitzada a Evanston a l'estat d'Illinois. Té campus a Evanston i Chicago. Aquesta universitat té 12 escoles per sota de la graduació (undergraduate), de graduació (graduate), i escoles professionals que ofereixen 124 graus undergraduate ind 145 graus graduate i professionals.
La Northwestern va ser fundada l'any 1851 per John Evans i 8 altres persones de religió metodista. La instrucció començà l'any 1855 i les dones en van ser admeses el 1869. L'any 2008, aquesta universitat obrí un campus a Education City, Doha, Qatar amb les carreres de periodisme i comunicació. L'any acadèmic 2010-11, estudiaren a Northwestern 8.197 undergraduate i 7.870 graduate i estudiants professionals.

## Referències

* ↑ «Undergraduate Programs: A to Z Guide». Northwestern University. [Consulta: 2 desembre 2009].
* ↑ «Graduate and Professional Programs: A to Z Guide». Northwestern University. [Consulta: 2 desembre 2009].

## Enllaços externs

* Northwestern University (anglès)
# Pierre Saint-Jean

Pierre Saint-Jean, també anomenat Pierre St.-Jean o Pierre St. Jean, (Montreal, Quebec, 28 de març de 1943) és un aixecador quebequès, ja retirat, conegut per realitzar el Jurament Olímpic als Jocs Olímpics d'Estiu de 1976.

## Carrera esportiva

Va participar, als 21 anys, als Jocs Olímpics d'Estiu de 1964 realitzats a Tòquio (Japó), on en la prova de pes mitjà (-75 kg.), on finalitzà en 13a posició. Posteriorment participà també en els Jocs Olímpics d'Estiu de 1968 celebrats a Ciutat de Mèxic (Mèxic), on finalitzà desè en la prova de pes lleuger-pesant (-82.5 kg.) Absent dels Jocs Olímpics d'Estiu de 1972 realitzats a Múnic (Alemanya Occidental) participà en els Jocs Olímpics d'Estiu de 1976 realitzats a Montreal (Quebec), la seva ciutat natal, on fou l'encarregat de realitzar el jurament olímpic en la cerimònia inaugural per part dels atletes.

## Referències

* ↑ IOC 1976 Summer Olympics
* ↑ «www.sports-reference.com - Pierre Saint-Jean». Arxivat de l'original el 2009-03-18. [Consulta: 8 desembre 2011].
# Cy Howard

Cy Howard, nascut Seymour Horowitz (Milwaukee, Wisconsin, 27 de setembre de 1915 − Los Angeles, Califòrnia, 29 d'abril de 1993) fou un guionista, productor i director de cinema estatunidenc.

## Biografia

Va començar la seva carrera cinematogràfica el 1949 com a guionista i productor de la pel·lícula La meva amiga Irma, de George Marshall, pel·lícula en què apareix per primera vegada la parella Dean Martin-Jerry Lewis.

### Vida privada

Howard es va casar tres vegades. El 30 abril del 1944 amb la cantant actriu Nan Wynn, de qui es va divorciar el maig de 1947. La segona dona va ser l'actriu Gloria Grahame, amb qui es va casar el 15 d'agost de 1954, amb qui va tenir un fill i després es va divorciar l'octubre de 1957. La darrera dona va ser Barbara Leah Warner, amb qui es va casar el gener de 1977, fins a la mort de Howard, el 1993.

## Filmografia

Filmografia:

### Guionista
#### Al cinema

* 1949: My Friend Irma de George Marshall
* 1950: My Friend Irma Goes West de Hal Walker
* 1951: That's My Boy (That's My Boy) de Hal Walker
* 1965: Marriage on the Rocks) de Jack Donohue
* 1972: Every Little Crook and Nanny de Cy Howard
* 1976: Won Ton Ton, the Dog Who Saved Hollywood de Michael Winner

#### A la televisió
##### Sèries de televisió

* 1952: La meva bona amiga Irma, episodi del 3 d'octubre de 1952
* 1956: Sneak Preview, episodi «Just Plain Folks» (1-1)
* 1958: Studio One, episodi «Music U.S.A.» (10-46)

##### Telefilms

* 1963: Mickey and the Contessa de William Asher
* 1963: Maggie Brown de David Alexander

### Productor
#### Al cinema

* 1949: My Friend Irma de George Marshall
* 1950: My Friend Irma Goes West de Hal Walker
* 1951: That's My Boy (That's My Boy) de Hal Walker

#### A la televisió
##### Sèries de televisió

* 1956: Sneak Preview, episodi «Just Plain Folks» (1-1)
* 1963: Vacation Playhouse, episodi «Maggie Brown» (1-10)

##### Telefilms

* 1963: Mickey and the Contessa de William Asher

### Director
#### Al cinema

* 1970: Lluna de mel a les ortigues
* 1972: Every Little Crook and Nanny

#### A la televisió
##### Telefilms

* 1974: It Couldn't Happen to a Nicer Guy

## Referències

* ↑ «biografia de Cy Howard». The New York Times.
* ↑ «Biografia Howard».
* 1 2 3 4 «Vita privata Howard».
* ↑ «filmografia de Cy Howard». The New York Times.
# Silver Peak (Nevada)

Silver Peak és una concentració de població designada pel cens al comtat d'Esmeralda a l'estat nord-americà de Nevada. Es troba al llarg de la Ruta Estatal 265, a 20 milles (32 km) al sud de la U.S.Route 6 i a 30 milles (48 km) a l'oest de Goldfield, seu del Comtat d'Esmeralda. La seva elevació és 4.321 peus (1.317 m) sobre el nivell del mar. Encara que no està constituïda com corporació, té una oficina de correus, amb el codi postal (Codi ZIP) de 89047. La població de Silver Peak era de 107 habitants al cens de 2010.
És famosa pels seus terrenys rics en liti, base de les bateries de ions-liti.
La població de Silver Peak és una de les més antigues comunitats mineres a Nevada. Va ser fundada prop d'un pou el 1864, dos anys després de la fundació del Comtat d'Esmeralda. Just un any després es va trobar plata als seus voltants i va començar l'extracció minera. Silver Peak manté una petita població, tot i que es va cremar el 1948. Va tornar a créixer de nou quan la Foote Mineral Company va començar l'extracció de liti a partir del subsòl de la vall de Clayton el 1966.
Silver Peak és a prop d'un llac sec que és ric en liti i altres minerals. L'extracció de liti de la Chemetall Foote a Clayton Valley és actualment l'única font d'explotació de liti als Estats Units.
La població de Silver Peak està situada en les coordenades: city_region: US 37° 45′ 18″ N, 117° 38′ 5″ O﻿ / ﻿37.75500°N,117.63472°O﻿ / 37.75500; -117.63472.

## Referències

* ↑ Rand McNally. The Road Atlas '08. Chicago: Rand McNally, 2008, p. 64.
* 1 2 845661 U.S. Geological Survey Geographic Names Information System: Silver Peak (Nevada) (en anglès), Geographic_Names_Information_System, 1980-12-12. Accessed 2008-02-27.
* ↑ United States Zip Codes.org, ZIP Code n.º 89047(anglès)
* ↑ «Geographic Identifiers: 2010 Demographic Profile Data (G001): Silver Peak CDP, Nevada». U.S. Census Bureau, American Factfinder. [Consulta: 16 febrer 2016].
* 1 2 Robinson, Paul T. «Petrology of the Potassic Silver Peak Volcanic Center, Western Nevada». Geological Society of America Bulletin, 83, 6, 1972, pàg. 1693. DOI: 10.1130/0016-7606(1972)83[1693:POTPSP]2.0.CO;2. ISSN: 0016-7606.
* ↑ «Esmeralda County's page on Silver Peak». Arxivat de l'original el 2011-03-09. [Consulta: 25 abril 2017].
* ↑ Silver Peak page at Ghosttowns.com
* ↑ Expansion of Chemetall Foote lithium operation in Nevada Arxivat 2011-07-08 a Wayback Machine., company news release, 07/12/2010.

## Vegeu també

* Reno

## Enllaços externs

* Blair page at Ghosttowns.com
# Vall de San Fernando

La Vall de San Fernando, (en anglès San Fernando Valley), és una vall urbanitzada al sud-est de Califòrnia, als Estats Units. Gran part de les seves comunitats són part de la secció nord de la ciutat de Los Angeles.

## Ciutats o districtes

La vall de San Fernando inclou les següents ciutats:
* Los Angeles
* Burbank
* Calabasas
* Hidden Hills
* San Fernando
* Glendale
A més, els següents barris de Los Angeles estan situats a la vall:
* Arleta
* Balboa Park
* Cahuenga Pass
* Canoga Park
* Chatsworth
* Encino
* Granada Hills
* Lake View Terrace
* Lake Balboa
* La Tuna Canyon
* Mission Hills
* NoHo Arts District
* North Hills
* North Hollywood
* Northridge
* Pacoima
* Panorama City
* Porter Ranch
* Reseda
* Sepulveda
* Shadow Hills
* Sherman Oaks
* Studio City
* Sun Valley
* Sunland
* Sylmar
* Tarzana
* Toluca Lake
* Toluca Woods
* Tujunga
* Valley Glen
* Valley Village
* Van Nuys
* Ventura Business District
* Warner Center
* West Hills
* West Toluca
* Winnetka
* Woodland Hills
# Ahmed Yasser

Ahmed Yasser (àrab: أحمد ياسر) (Doha, 17 de maig de 1994) és un futbolista qatarià.

## Selecció de Qatar

Va debutar amb la selecció de Qatar el 2013. Va disputar 29 partits amb la selecció de Qatar.

## Estadístiques

Selecció de Qatar :
| Anys | Partits | Gols |
| 2013 | 2 | 0 |
| 2014 | 1 | 0 |
| 2015 | 8 | 0 |
| 2016 | 10 | 0 |
| 2017 | 8 | 0 |
| Total | 29 | 0 |

## Referències

* ↑ Ahmed Yasser a National-Football-Teams.com (anglès)
# Répino

«Répino» té aquests significats:

## Crimea

* Répine (Crimea), localitat de la República Autònoma de Crimea

## Rússia

* Répino (Vladímir), localitat de l'óblast de Vladímir, a Rússia
# Universitat Nacional del Zaire

La Universitat Nacional del Zaire (UNAZA) va ser una universitat federada al Zaire (des del 1971 la República Democràtica del Congo). Es va formar a l'agost de 1971, inicialment com a Universitat Nacional del Congo, quan tres universitats existents al país i 17 escoles tècniques es van fusionar en una sola estructura administrativa. Les reformes van ser dissenyades per permetre al dictador congolès Mobutu Sese Seko, i al seu governant del Moviment Popular de la Revolució un major control sobre el sistema universitari congolès que anteriorment havia estat una font de dissidència política. Un greu malestar en els campus universitaris el 1969 havia donat lloc a una repressió militar contra la dissidència dels estudiants i una suspensió de dos anys de la matrícula universitària. La reforma també va fer que l'estat de Zaire trenqués els llaços de l'educació universitària amb les esglésies catòlica i protestant a través del programa Authenticité.
Sota la UNAZA, es van establir les escoles especialitzades per a determinades disciplines: Facultats de Ciències Socials, d'agricultura i de medicina van ser establertes en Lubumbashi, Yangambi, i Kinshasa, respectivament. Arribà ajuda exterior de la Fundació Rockefeller d'Amèrica i del govern del Zaire.
La UNAZA aviat es va topar amb problemes. Gran part de l'ajuda financera promesa pel govern del Zaire mai es va materialitzar i la universitat estava subjecte a la interferència política. Personal i recursos administratius i relacionats amb la biblioteca eren pobres i el personal de la facultat sovint no cobrava. La infraestructura de transport deficient del Zaire també va dificultar l'estructura federal de la universitat.
El 1981, la universitat es va dividir de nou en les seves institucions constituents: la Universitat de Kinshasa (anteriorment la Universitat de Lovaina); la Universitat de Kisangani (anteriorment la Universitat Lliure del Congo), i la Universitat de Lubumbashi (anteriorment la Universitat Estatal del Congo). L'estructura de la UNAZA es va mantenir en una forma administrativa bàsica per a facilitar la cooperació entre les diverses universitats.

## Referències

* ↑ «The National University of Zaire: Birth, Organizational Structure and Development». Education Resources Information Center. [Consulta: 13 maig 2016].
* 1 2 Young, M. Crawford; Turner, Thomas. The Rise & Decline of the Zairian State. Madison: University of Wisconsin Press, 1985. ISBN 978-0-299-10113-8.
* 1 2 3 Lulat, Y. G-M.. A History of African Higher Education from Antiquity to the Present: A Critical Synthesis. Londres: Praeger, 2005. ISBN 0-313-32061-6.
* ↑ «Zaire: Policy Changes». Country Data, 01-12-1993. [Consulta: 15 octubre 2016].
* 1 2 3 4 «National University of Zaire». Rockefeller Foundation (100 Years). Arxivat de l'original el 6 de setembre 2016. [Consulta: 15 octubre 2016].
# Còdex Mendocino

El Còdex Mendocino o Matrícula dels Tributs, és un dels anomenats còdexs mexiques, fet entre 1520 i 1530 en paper amate, probablement d'un original mexica i copiat anys després de la conquesta. Va ser pintat per escribes mexiques, que van emprar el format pictòric antic. Després de ser pintat, un escriba hi va afegir descripcions escrites en castellà Per la seva manufactura i característiques, va ser probablement un annex del Còdex Mendoza. No està conformat en forma de Biombo, com els còdexs mesoamericans clàssics, sinó a l'estil d'un llibre occidental pàgina per pàgina.
Les seves fonts poden ser diversos còdexs originals copiats pels tlacuilos (pintors de còdexs) o fins i tot pot ser que alguna de les seves parts fos obra original dels indígenes especialistes en aquesta activitat, on van registrar les tributacions fetes a l'Estat Mexica.
La Matrícula, des del període novohispà i fins als nostres dies, ha estat una font valuosa d'informació sobre l'escriptura, les convencions toponímiques i l'estructura socioeconòmica dels mexiques. Mostra en cadascun dels seus fulls els altépetl tributaris sotmesos als mexiques, així com els productes i les quantitats que tributaven.
Compta amb 16 fulles de paper amate, pintades per tots dos costats.

## Vegeu també

* Còdexs mexiques
* Còdex Borbònic

## Referències

* 1 2 «Matrícula de tributos». [Consulta: 21 gener 2013].

## Enllaços externs

* Còdex Mendoza, facsímil digital en PDF
# Scalenghe

Scalenghe és un comune (municipi) de la ciutat metropolitana de Torí, a la regió italiana del Piemont, situat a uns 25 quilòmetres al sud-oest de Torí. A 1 de gener de 2019 la seva població era de 3.282 habitants.
Scalenghe limita amb els següents municipis: None, Pinerolo, Airasca, Piscina, Castagnole Piemonte, Buriasco i Cercenasco.

## Referències

* ↑ «Resident population on 1st january» (en anglès). ISTAT. [Consulta: 6 abril 2020].
# Uta Schmuck

Uta Schmuck (Limbach, 19 d'agost de 1949), de casada Hoffmann, és una nedadora alemanya, ja retirada, especialista en estil lliure, que va competir durant la dècada de 1960 sota bandera de la República Democràtica Alemanya.
El 1968 va prendre part en els Jocs Olímpics d'Estiu de Ciutat de Mèxic, on va disputar tres proves del programa de natació. Formant equip amb Gabriele Wetzko, Roswitha Krause i Martina Grunert guanyà la medalla de plata en els 4x100 metres lliures. Per la seva banda, en els 100 metres lliures fou catorzena i en els 4x100 metres estils cinquena.
A nivell nacional no guanyà cap campionat de la RDA, tot i que sí aconseguí diversos podis.

## Referències

* ↑ «Olympedia – Uta Schmuck». [Consulta: 25 juny 2021].
* ↑ «Schwimmen - Deutsche Meisterschaften - Mannschaft». [Consulta: 24 juny 2021].
* ↑ «Schwimmen - Deutsche Meisterschaften - Mannschaft». [Consulta: 25 juny 2021].